देवता ‘डंगरिया’ से प्रश्न पूछने का कार्य उस परिवार विशेष के मुखिया द्वारा किया जाता है, जिसके घर पर ‘जागर’ का आयोजन हो रहा हो। उपस्थित बाहरी व्यक्तियों में से भी कई अपना प्रश्न ‘डंगरिये’ के समक्ष रख् सकता है उन सभी की शंकाओं का निवारण ‘डंगरिया’ द्वारा बताया जाता है। देवता ‘डँगरिया’ रोग-शोक निवारण कष्ट मुक्ति आदि के लिए ‘दाणी खिलाकर’ उस समस्या का विस्तार से वर्णन करता है। उसके निदान के लिए रास्ता सुझाता है।